مریم نمازی

مریم نمازی انسانی حقوق کی علمبردار، تبصرہ نگار اور ایک براڈکاسٹر ہیں۔ انھوں نے خواتین اور پناہ گزینوں کے حقوق کے لیے اور مغربی ممالک میں مسلما نوں کے اندر موجود شدت پسند گروہوں اورانکے انتہا پسندانہ نظریات اور رویّوں کے خلاف آواز بلند کی۔ وہ " حزب کمونیست کارگری ایران" ( ورکرز کمیونسٹ پارٹی آف ایران ) کی مرکزی کمیٹی رکن ہیں۔ اور ایران کی موجودہ مزہبی قیادت کی شدید مخالف اور نقاد ہیں ۔
وہ ایران میں خواتین کے لیے مساوی حقوق، برطانیہ میں متوازی شرعی قانون کے نفاذ کے مخالف تنظیم اور " ایکس مسلم آف برٹن " کی ترجمان ہیں۔ انھیں 2005ء میں نیشنل سیکولر سوسائٹی نے سال کے بہترین سیکولر کا انعام دیا تھا۔

 تعارف 
مریم نمازی 1963ء میں ایران کے دار الحکومت تہران میں پیدا ہوئیں۔ لیکن 1980 ء میں اسلامی انقلاب کے وقت وہ اپنے خاندان کے ساتھ اپنے ملک سے ہجرت کر گئیں۔ وہاں سے وہ پہلے بھارت پھر برطانیہ اور آخر میں امریکا منتقل ہو گئیں۔ وہاں انھوں نے 17 سال کی عمر میں یونیورسٹی میں اپنی تعلیم کا آغاز کیا۔ گریجوئیشن کے بعد انھوں نے سوڈان میں مقیم ایتھوپیا کے پناہ گزینوں کے ساتھ کام کرنے کے لیے سوڈان کا رخ کیا۔ مریم کے سوڈان کے قیام کے دوران میں اسلامی انقلاب کے نام پر فوج نے اقتدار پر قبضہ کر لیا۔ تو انسانی حقوق کے لیے کام کرنے والی ان کی خفیہ تنظیم کے کا سراغ ملنے پر جان سے مار دینے کی دھمکیاں ملنی شروع ہو کئیں۔ نتیجتاً وہ امریکا واپس آ کئیں۔

امریکا واپسی کے بعد مریم نے انسانی حقوق اور پناہ گزینوں کی تنظیموں کے لیے کام کیا۔ 1991ء میں انھوں نے ایرانی پناہ گزینوں کی مدد کے لیے ایک کمیٹی قائم کی۔ 1994ء میں وہ ترکی گئیں اور وہاں ایرانی پناہ گزینوں کی حالت زار پر ایک دستاویزی فلم بنائی۔

ترکی سے واپسی کے فوراً بعد مریم کو ایرانی پناہ گزینوں کی عالمی تنظیم کا منتظم اعلٰی بنایا گیا۔ اس تنظیم کی دنیا کے 20 ملکوں میں 60 شاخیں ہیں۔ تنظیم کے سربراہ کی حیثیت سے انھیں مغربی ممالک میں ایرانی پناہ گزینوں کی مدد کے سلسلہ میں کئی کامیابیاں ملیں۔ جن میں نیدرلینڈز سے ایک ہزار ایرانیوں کے اخراج کو روکنا نہایت نمایاں ہے۔

مریم نے کئی اور تحریکوں میں بھی کام کیا ہے۔ وہ اسلامی ممالک میں خواتین کے استحصال، سنگ زنی کی سزا اور سزائے موت کی بہت بڑی نقاد ہیں۔
انھوں نے کینیڈا میں اسلامی شرعی عدالت کے قیام کے خلاف انتہائی کامیابی سے مہم چلائی۔ وہ شرعی یا دیگرمذہبی قوانین کی انتہائی مخالف ہیں۔
اور اسکولوں اور دیگر عوامی مقامات پر اسلامی یا دیگرمذاہب کے خصوصی نشانات یا ملبوسات (حجاب، پگڑی ) کے استعمال پابندی لگائے جانے کے حق میں ہیں۔

مریم ایرانی یک جہتی تحریک کی منتظم ہیں۔ جو 2009ء میں ایرانی عوام کے حکومت کے خلاف اٹھنے پر ان کی مدد کے لیے قائم کی گئی تھی۔ وہ " دی تھرڈ کیمپ " کی پرجوش حامی ہیں۔ جس کا مقصد امریکا کی جنگجویانہ اور مسلمان گرہوں کی دہشت گردی کی روک تھام کے لیے کام کرنا ہے۔

اس وقت مریم "نیو چینل ٹی وی" کے ایک ہفتہ وار پروگرام کی میزبان ہیں۔ اس چینل کے پروگرام مشرق وسطی اور یورپ میں سیٹلائٹ کی مدد سے دیکھے جا سکتے ہیں۔ انٹرنیشنل ٹی وی مشرق وسطی سے متعلقہ مسائل کو بائیں بازو کے ترقی پسندانہ نقطۂ نظر سے پیش کرتا ہے۔ مریم کے پیش کردہ پروگرام سیکولر ازم اور اس جیسی دیگر قدروں کے فروغ کا ایک اہم ذریعہ ہیں اور یورپ، مشرق وسطی اور ایران میں بہت پسندیدگی کی نگاہوں سے دیکھے جاتے ہیں

 حوالہ جات 

زمرہ:1966ء کی پیدائشیں
زمرہ:اسلام کے نقاد
زمرہ:اسلامیت کے نقاد
زمرہ:اکیسویں صدی کے ملحدین
زمرہ:ایرانی حامی حقوق نسواں
زمرہ:ایرانی سیاسی خواتین
زمرہ:ایرانی شخصیات
زمرہ:ایرانی کمیونسٹ
زمرہ:ایرانی ملحدین
زمرہ:بقید حیات شخصیات
زمرہ:بیسویں صدی کے ملحدین
زمرہ:ریاستہائے متحدہ کو ایرانی تارکین وطن
زمرہ:سیاسی خواتین
زمرہ:مملکت متحدہ کو ایرانی تارکین وطن
زمرہ:مملکت متحدہ میں اسلام مخالفت
زمرہ:نسائيت پسند ملحدین
زمرہ:ہندوستان میں ایرانی مہاجرین
زمرہ:ضد اسلام
زمرہ:اسلام کے برطانوی نقاد
زمرہ:اکیسویں صدی کی ایرانی خواتین سیاست دان
زمرہ:ویکی ڈیٹا سے مختلف مختصر وضاحت
زمرہ:سابقہ مسلم جو لاادری یا ملحد ہو گئے
زمرہ:مخالف خدا پرستی
زمرہ:برطانوی سیاسی خواتین
زمرہ:تہران میں پیدا ہونے والی شخصیات
زمرہ:تہران کی شخصیات
زمرہ:امریکا میں ایرانی تارکین وطن
زمرہ:ایرانی سابقہ مسلم شخصیات
زمرہ:ایرانی فعالیت پسند برائے حقوق نسواں
زمرہ:برطانوی فعالیت پسند برائے انسانی حقوق
زمرہ:ایرانی پناہ گزین
زمرہ:لادینیت